stanford-oval/wikipedia huggingface dataset:
רבן גמליאל הרביעי

רבן גמליאל הרביעי היה נשיא הסנהדרין בדור השני לאמוראים בארץ ישראל. בנו של רבי יהודה נשיאה, ונינו של רבי יהודה הנשיא, עורך המשנה.
לא נמסרו בשמו מאמרים בתלמוד הבבלי. התלמוד הירושלמי מספר עליו (לפי אהרן היימן):
"ביקש רבן גמליאל בר רבי להנהיג את הדמאי בסוריה, ולא הניח לו רבי הושעיה." מכך שכמעט ולא הוזכר בתלמודים פעמים רבות כמו שהוזכרו אביו ובנו ניתן להעריך שתקופת כהונתו כנשיא הייתה קצרה.
על כיסאו ישב בנו, רבי יהודה נשיאה השני, שהיה תלמידו של רבי יוחנן.
קרלה דנייר

קרלה סוזן דנייר (באנגלית: Carla Suzanne Denyer; נולדה ב-24 בספטמבר 1985) היא פוליטיקאית בריטית העומדת מאז 2021 בראש מפלגת הירוקים של אנגליה ווילס לצד אדריאן רמזי, ומכהנת כחברת הפרלמנט של מחוז בריסטול סנטרל מאז 2024.
ביוגרפיה

את פעילותה החברתית החלה דנייר במהלך לימודי התיכון שלה, כשנאבקה למען סחר הוגן ונגד המלחמה בעיראק. בין השנים 2005–2009 למדה הנדסת מכונות בסנט צ'אד'ס קולג' בדורהאם, שם שימשה כאחראית איכות הסביבה. לאחר סיום לימודיה עבדה בתעשיית האנרגיה המתחדשת עבור חברת הייעוץ GL Garrad מבריסטול, עד שהחליטה להיכנס לחיים הפוליטיים.
ב-2011 הצטרפה דנייר למפלגת הירוקים, והחלה לפעול למען הפחתת השימוש בדלק מאובנים. בנובמבר 2015, בעת ששימשה כחברת מועצת בריסטול, הגישה הצעה להפחתת השימוש בדלקים מאובנים באוניברסיטת בריסטול. הניסיונות הראשונים להעביר את ההצעה כשלו, אך דנייר המשיכה לפעול לקידום ההצעה עד לאישורה במרץ 2017.
קריירה פוליטית

דנייר נבחרה לראשונה למועצת העיר בריסטול ב-2015 מטעם מפלגת הירוקים במחוז הבחירה קליפטון איסט.  ב-2016 שונה שמו של מחוז הבחירה ל"קליפטון דאון" והיא נבחרה גם בו מחדש, ושמרה על מושבה גם בבחירות המקומיות ב-2021. ביוני 2021 מונתה דנייר לדוברת מפלגת הירוקים לענייני דיור וקהילות.
בנובמבר 2023 הודיעה דנייר כי לא תתמודד מחדש למועצת העיר בריסטול ותתמקד בריצה מטעם מחוז הבחירה בריסטול סנטרל לפרלמנט.
במאי 2019 התמודדה דנייר מטעם מפלגת הירוקים בבחירות לפרלמנט האירופי, אך לא נבחרה.
בבחירות הכלליות בבריטניה ב-2019 הייתה דנייר מועמדת מטעם מפלגת הירוקים במחוז בריסטול מערב, והגיעה למקום השני אחרי מועמדת הלייבור טנגהאם דבונייר. ביוני 2022 הודיעה דנייר על כוונתה להתמודד שוב בבחירות הכלליות ב-2024, אולם לאחר השינויים בגבולות מחוזות הבחירה שנערכו ב-2023 החלה את מסע הבחירות שלה כמועמדת במחוז הבחירה החדש בריסטול סנטרל. בבחירות הכלליות ב-2024 זכתה דנייר ב-56.6% מהקולות במחוז ונבחרה לראשונה כחברת פרלמנט, במקומה של דבונייר.
ב-16 באוגוסט 2021 הכריזה דנייר על מועמדותה להנהגת מפלגת הירוקים במצע משותף עם סגן המנהיג לשעבר, אדריאן רמזי. השניים נבחרו ב-1 באוקטובר 2021, ודנייר הפכה למנהיגת המפלגה הביסקסואלית הראשונה מחוץ לארון באנגליה.
חיים אישיים

בדצמבר 2015 הצהירה דנייר שהיא "קוויקרית לא-מאמינה".
היא מגדירה את עצמה כביסקסואלית או כפאנסקסואלית, ומנהלת אורח חיים טבעוני.
מדיה וקבצים בנושא  בוויקישיתוף
הערות שוליים

1 2  Who are Green Party leaders Carla Denyer and Adrian Ramsay?, BBC News, ‏2024-06-05 (באנגלית בריטית)
↑  Political Thinking with Nick Robinson - The Carla Denyer One - BBC Sounds, www.bbc.co.uk (באנגלית בריטית)
↑  Interview: Talking COP26, the climate crisis and university activism with co-leader of the Green Party Carla Denyer, Epigram, ‏2021-11-05 (באנגלית)
↑  Recognition for Bristol firms that go extra mile to encourage sustainable travel | Bristol Business News (באנגלית אמריקאית)
↑  Harvey, Fiona; correspondent, Fiona Harvey Environment (2019-11-06). "Climate takes centre stage as Green party launches campaign". The Guardian (באנגלית בריטית). ISSN 0261-3077. נבדק ב-2024-07-05.
↑  Hinsliff, Gaby (2019-11-21). "'I'm not going to be bullied into silence.' The women defying abuse to stand as MPs". The Guardian (באנגלית בריטית). ISSN 0261-3077. נבדק ב-2024-07-05.
↑  Barradale, Greg (12 במאי 2024). "Green Party leader Carla Denyer on climate crisis, fighting for trans rights and beating Labour". Big Issue. נבדק ב-14 במאי 2024. {{cite web}}:  (עזרה)
↑  Carla Denyer, My journey with fossil fuels divestment, The Bristol Cable, ‏2017-03-10 (באנגלית בריטית)
↑  EPIGRAM 324 by Epigram - Issuu, issuu.com, ‏2018-02-25 (באנגלית)
↑  'Green votes quadrupled in general election', European Union News (11 May 2015).
↑  "Clifton Down Ward". Bristol City Council.
↑  "Bristol City Council elections 2021: candidate list in full released". Bristol Live. 12 באפריל 2021. {{cite web}}:  (עזרה)
↑  Ashna Hurynag, 'A Green wave overtook Bristol in the election, and it appears climate change wasn't the only reason', Sky News (17 May 2021).
↑  "Green Party announces new spokespeople – with one controversial appointment". Left Foot Forward: Leading the UK's progressive debate (באנגלית בריטית). 2021-06-08. נבדק ב-2021-09-13.
↑  Rowsell, Simeon; Green, Tilly (2023-11-13). "Green Party co-leader Carla Denyer not re-standing as councillor to focus on becoming MP for Bristol Central". Bristol Green Party (באנגלית בריטית). נבדק ב-2024-04-15.
↑  William Rimell, 'EU Elections: What are you voting for? Here's our guide to May 23', Salisbury Journal (19 May 2019).
↑  "Bristol West Parliamentary constituency", BBC News (accessed 14 December 2019).
↑  Green Party leader Carla Denyer becomes MP for Bristol Central, BBC News, ‏2024-07-05 (באנגלית בריטית)
↑  "Green party: former deputy leader and Bristol councillor make leadership bid". The Guardian.
↑  "Bristol councillor Carla Denyer to run for national Green Party leadership". Bristol Live.
↑  Peter Walker, 'Green party in England and Wales unveils new leadership duo', The Guardian (1 October 2021).
↑  "Green Party is 'no place' for transphobia, insist leadership hopefuls". Pink News.
↑  "'Playing politics' with white poppies?". thefriend.org (באנגלית). 2015-12-10. נבדק ב-2024-04-03.
קרלה דנייר באוקטובר 2022
קריטנים

הקריטנים (Caritni או Karitnoi) היו שבט גרמאני קטן שעל קיומו ידוע רק ממניין השבטים של תלמי ב"גאוגרפיה" שלו.
כך כותב תלמי על שבט זה:
מבין אלו המאכלסים את גרמניה בצד השני של נהר הריין, אם אנו הולכים צפונה, נמצאים הברוקטרי הקטנים והסיגאמברי, ותחתיהם הסואבי לונגוברדי; ואז הטנקטרי והאינקריונס, בין הריין והרי אבנובאי; ואז האינטוארגי והורגיונים והקריטנים, ותחתיהם ה'ויספי והדסרטים של ההלווטים עד אותם הרים אותם אנו מכנים האלפים
ניתן להניח כי שבט קטן זה נטמע בשבטים אחרים סביבו במועד כלשהו אחרי כתיבת "גאוגרפיה" במאה השנייה לספירה.
קרחון בלו (וושינגטון, אנדרסון)

ערך זה עוסק בקרחון ברכס הרי אולימפיק, במדינת וושינגטון שבארצות הברית. אם התכוונתם למשמעות אחרת, ראו .
| --- | --- |

 מידע כללי
 מיקום:  וושינגטון 
 קואורדינטות:  47°48′09″N 123°41′13″W﻿ / ﻿47.8025°N 123.687°W﻿ / 47.8025; -123.687
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קרחון בלו(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קרחון בלו(למפת וושינגטון רגילה) אולימפיה סיאטל ספוקיין טקומה ונקובר אוורט יאקימה בלינגהאם קנוויק ונאטצ'י קנדה א י י ד ה ו  אורגון האוק. השקט קרחון בלו(למפת וושינגטון מוגדלת) אולימפיה סיאטל ספוקיין טקומה ונקובר אוורט יאקימה בלינגהאם קנוויק ונאטצ'י קנדה א י י ד ה ו  אורגון האוק. השקט קרחון בלו
 
קרחון בלו (באנגלית: Blue Glacier) הוא קרחון גדול הממוקם מצפון להר אולימפוס ברכס הרי אולימפיק במדינת וושינגטון שבארצות הברית.
שטחו של הקרחון 4.4 קילומטרים רבועים, והוא מכיל 16,000,000 מטרים מעוקבים של קרח ושלג(וזאת על אף הגובה הנמוך באופן יחסי של שפך הקרחון).
בעקבות התחממות כדור הארץ, בשנת 2000 התקצר אורכו של הקרחון מ-5.5 קילומטרים ל-4.3 קילומטרים; בין השנים 1995–2006 נסוג הקרחון ב-99 מטרים.
בין השנים 1987 ו-2009 קטן עוביו של הקרחון ב-54 מטרים בשפכו של הקרחון ו-בין 9.8 מטרים ל-14.6 מטרים במוצאו של הקרחון.
תיאור הקרחון

מוצאו של קרחון בלו בסמוך לשלוש הפסגות של הר אולימפוס, בגובה של 2,380 מטרים מעל פני הים. ראשיתו של הקרחון בשדה קרח .
הקרחון זורם לכיוון צפון ונופל במספר מפלי קרח ובהמשך זרימתו הופך לקרחון מבותר. אל הקרחון נשפך יובל קרחוני נוסף שמקורו בכיפת שלג שבצפון מערב ההר, והזרמים הממוזגים נופלים יחד במפל קרח. הקרחון מסתיים בגובה של 1,324 מטרים מעל פני הים, כשהוא ירד הפרש גבהים של 1,130 מטרים בזרימה לאורך 4.3 קילומטרים.
נתוני מזג אוויר

בשל קרבתו של הקרחון לאוקיינוס השקט וכתוצאה מעננות אורוגרפית, כמות המשקעים היורדת על קרחון בלו, היא הגדולה ביותר מבין כל קרחוני ארצות הברית הרציפה (היינו, ארצות הברית למעט אלסקה והוואי). מדי שנה יורדים על פני הקרחון 460 סנטימטרים של משקעים. בחודשי החורף מרבית משקעים אלה הם שלג, ובחודשי האביב והקיץ המשקעים הם גשם.
בשל כמות משקעים גדולה זו, קרחון בלו מהווה יובל חשוב ומרכזי לנהר הו.
לקריאה נוספת

• J.L. Riedel, Steve Wilson, William Baccus, Michael Larrabee, T.J. Fudge, Andrew Fountain, , Journal of Glaciology, Volume 61, Issue 225, 2015, pp. 8-16, DOI: https://doi.org/10.3189/2015JoG14J138
הערות שוליים

1 2 3 4 5 6 7 8 9 10  מידע על קרחון בלו
| קרחוני רכס ההרים האולימפיים |
| --- | --- | --- |
| קרחוני הר אולימפוס | אייס ריוור • בלו • ג'פרז • הו • וייט • יוברט • יומס |  |
| קרחוני הר אנדרסון | איל • אנדרסון • הנגינג |  |
| קרחונים על הרים אחרים ברכס | ליליאן • פיירצ'יילד • קארי • קוויטס • קמרון |  |
| --- | --- |
בקרת זהויות :  VIAF: 315530169   WorldCat (עם VIAF): 315530169 
חלקו העליון של קרחון בלו
רובי אמל

| --- | --- |

אמל, 2016
 לידה:  21 באפריל 1988 (בן 36) טורונטו, קנדה
 שם לידה:  Robert Patrick Amell IV 
 מדינה:  קנדה קנדה
 תקופת הפעילות:  מ-2005
 עיסוק:  שחקן, שחקן הוקי קרח, דוגמן, מדבב
 בת זוג:  איטליה ריצ'י (2008-)
 מספר צאצאים:  1
 פרופיל ב-IMDb
 
רוברט פטריק "רובי" אמל הרביעי (באנגלית: Robert Patrick "Robbie" Amell IV; נולד ב-21 באפריל 1988) הוא שחקן, מדבב ודוגמן קנדי. ידוע בעיקר מתפקידיוו בסדרות "טרו ג'קסון", "נקמה", "אנשי המחר", ו"הפלאש", ומהסרטים "מתוייגת" ו"השמרטפית".
ביוגרפיה

אמל נולד בטורונטו שבקנדה, בנם של ג'ו (ברדן) ורוב אמל. בן דודו של השחקן סטיבן אמל. מגיל שש החל לדגמן ולהופיע בפרסומות בטלוויזיה. הוא למד במכללת אמנויות המשחק לורנס פארק שבמהלכו שיחק במספר מחזות ובהם "חשיבותה של רצינות". במקביל, שיחק הוקי קרח ברמה גבוהה, אך ויתר על המשחק כשהוזמן למבחן הבד הראשון שלו.
קריירה

בשנת 2005 אמל הופיע לראשונה בקולנוע כאשר שיחק בסרט ההמשך ל-"12 במחיר 1", "12 במחיר אחד 2" לצד סטיב מרטין, טום ולינג והילרי דאף. בשנת 2006 החל לככב בסדרת הטלוויזיה של ערוץ דיסני "לחיות עם דרק" בתפקיד מקס, חברה של קייסי. את תפקידו הראשי הראשון בקולנוע קיבל בשנת 2008, כאשר שיחק לצדה של אשלי טיסדייל בסרט "דמיין את זה" ששודר בערוץ ABC Family. עוד באותה שנה קיבל תפקיד ראשי בסדרת הטלוויזיה "טרו ג'קסון" בערוץ ניקלודיאון כג'ימי מדיגן, למשך 3 עונות עד לתום הסדרה ב-2011. בשנת 2009 החל לגלם את תפקיד פרד ג'ונס בסדרת הסרטים החדשה של "סקובי דו".
בין השנים 2011–2012 שיחק בתפקיד קבוע כאדם בסדרה "נקמה". בשנת 2012 שיחק בסרט הקולנוע "מוכה ברק" בהפקתו של כריס קולפר. בשנת 2014 שיחק בסדרת הטלוויזיה "אנשי המחר" של רשת The CW בתפקיד הראשי, לפני שהסדרה בוטלה אחרי עונה אחת. ב-2014–2015, אמל הופיע בתפקיד רוני ריימונד בסדרת הלייב אקשן "הפלאש" בתפקיד חוזר.
בשנת 2015 שיחק לצד בלה ת'ורן בסרט הנעורים "מתויגת" בתפקיד וסלי ראש.
בשנת 2016 שיחק בסרט הקומי "מר תשע נשמות". בשנת 2017 שיחק שוב לצד בלה ת'ורן בסרט קומדיית האימה "השמרטפית" מבית נטפליקס. שיחק בשלושה פרקים בסדרת הדרמה והמסתורין "סדרה של צרות" של נטפליקס.
בשנת 2018 שיחק בסרט הקולנוע הקומי "כאשר נפגשנו לראשונה". ב-2020 שב לגלם את תפקידו בסרט ההמשך "השמרטפית מכה שנית" לקומדיית האימה מבית נטפליקס.
חיים אישיים

אמל החל לצאת עם השחקנית הקנדית איטליה ריצ'י ביולי 2008. הזוג התארס ב-20 באוגוסט 2014, והם התחתנו ב-15 באוקטובר 2016. נולד להם בן בכור ב-12 בספטמבר 2019. בינואר 2020 קיבלו השניים אזרחות אמריקאית.
אמל היה אוהד ידוע של קבוצת ההוקי קרח טורונטו מייפל ליפס, אם כי מאז המעבר שלו ללוס אנג'לס החל אמל לאהוד את לוס אנג'לס קינגס, אך עדיין מכנה את טורונטו "הקבוצה השנייה" שלו. אמל תומך גם בקבוצת NHL השנייה בטורונטו באמצעות קבוצת התרחבות.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2005 | 12 במחיר אחד 2 | דניאל מורטו |  |
| 2007 | אמריקן פאי מציגים: בית בטא | ניק אנדרסון |  |
| 2007 | Left for Dead | בלייר |  |
| 2012 | מוכה ברק | ג'סטין ווקר |  |
| 2013 | Anatomy of the Tide | בראד מק'מאנוס |  |
| 2015 | מתוייגת | ווס |  |
| 2015 | הכלב האמיץ מקס | קייל ווינקוט |  |
| 2016 | מר תשע נשמות | דייוויד ברנד |  |
| 2016 | ARQ | רנטון |  |
| 2017 | השמרטפית | מקס |  |
| 2018 | כאשר נפגשנו לראשונה | אית'ן |  |
| 2019 | קוד 8 | קונור ריד |  |
| 2020 | מיואשת במקסיקו | ג'ראד |  |
| 2020 | השמרטפית מכה שנית | מקס |  |
| 2020 | אליזבת היקרה (אנ') | ברנדון |  |
| 2021 | האויב שבפנים: ברוכים הבאים לראקון סיטי | כריס רדפילד |  |
| 2023 | Simulant | איון |  |
| 2024 | קוד 8: חלק שני (אנ') | קונור ריד | גם מפיק |
| 2024 | Float | בלייק המילטון |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | Runaway | סטיבן | 2 פרקים |
| 2006–2008 | לחיות עם דרק | מקס מילר | 17 פרקים |
| 2008 | Murdoch Mysteries | וואלאס דריסקול | פרק: "Still Waters" |
| 2008 | דמיין את זה | דרו פטרסון | סרט טלוויזיה של ABC Family |
| 2008–2011 | טרו ג'קסון | ג'ימי מדיגן | תפקיד ראשי (3 עונות); 60 פרקים |
| 2009 | סקובי-דו 3: התעלומה מתחילה | פרד ג'ונס (אנ') | סרט טלוויזיה של Cartoon Network |
| 2010 | Unnatural History | מייקל אומ'אלי | 2 פרקים |
| 2010 | סקובי-דו 4: קללת מפלצת האגם | פרד ג'ונס (אנ') | סרט טלוויזיה של Cartoon Network |
| 2011 | איך פגשתי את אמא | נייט "סקובי" סקוברמן | 2 פרקים |
| 2011 | אחים ואחיות | וויליאם ווקר הצעיר | פרק: "Still Waters" |
| 2011 | CSI: ניו יורק | ריילי פרייזר | פרק: "Air Apparent" |
| 2011–2012 | נקמה | אדם | 4 פרקים |
| 2012 | אלקטרז | ריי ארצ'ר הצעיר | 3 פרקים |
| 2012 | Hornet's Nest | אנדי ברזיל | סרט טלוויזיה של TNT |
| 2012 | שקרניות קטנות | אריק קהאן | פרק: "The Kahn Game" |
| 2012 | הוואי חמש-אפס | בילי קיטס | פרק: "Popilikia" |
| 2013 | שוות בקליבלנד | לויד | פרק: "The Conversation" |
| 2013 | 1600 Penn | די.בי | 7 פרקים |
| 2013 | Zach Stone Is Gonna Be Famous | ניק | 8 פרקים |
| 2013 | המרדף אחר האוצר המשפחתי | פקסטון פלין | סרט טלוויזיה של הולמרק |
| 2013–2014 | אנשי המחר | סטיבן ג'יימסון | תפקיד ראשי; 22 פרקים |
| 2014–2017 | הפלאש | פיירסטורם / רוני ריימונד | 11 פרקים |
| 2015 | משפחה מודרנית | צ'ייס | פרק: "Closet? You'll Love It!‎" |
| 2015 | Chasing Life | בחור מערבי | פרק: "Wild Thing" |
| 2016–2018 | תיקים באפלה | קיד מילר | 3 פרקים |
| 2018–2019 | סדרה של צרות | קווין | 3 פרקים |
| 2020–הווה | העלאה | ניית'ן בראון | תפקיד ראשי; 10 פרקים |
| 2023 | המכשף | גלאטין | 3 פרקים |
קרלה דל פונטה

| --- | --- |

 לידה:  9 בפברואר 1947 (בת 77) ביגנאסקו, טיצ'ינו, שווייץ
 מדינה:  שווייץ
 השכלה:  אוניברסיטת ברן  אוניברסיטת ז'נבה 
 מעסיק:  האומות המאוחדות 
 תפקיד:  ambassador of Switzerland to Argentina (1 בינואר 2008–פברואר 2011)  תובעת 
 פרסים והוקרה:  honorary doctor of the University of Limoges (28 בספטמבר 2011)  דוקטור לשם כבוד מהאוניברסיטה הקתולית של לוון  בפסקה זו רשומה אחת נוספת שטרם תורגמה 
 
קרלה דל פונטה (באיטלקית: Carla Del Ponte; נולדה ב-9 בפברואר 1947) היא משפטנית שווייצרית אשר כיהנה כתובעת של בית הדין הפלילי הבין־לאומי ליוגוסלביה לשעבר ("ICTY") בין 1999לסוף 2007, וכן של בית הדין הפלילי הבין־לאומי לרואנדה ("ICTR") בין 1999 לאמצע 2003.
דל פונטה כיהנה כשגרירת שווייץ בארגנטינה מ־2008 עד פברואר 2011.
חיים מוקדמים וחינוך

דל פונטה נולד בביגנאסקו, טיצ'ינו, שווייץ, בשנת 1947. שפת אמה היא איטלקית והיא דוברת באופן שוטף גם אנגלית, גרמנית וצרפתית. דל פונטה למדה משפטים בברן ובז'נבה, וכן בממלכה המאוחדת. היא סיימה תואר שני במשפטים ב־1972.
קריירה > תובעת בשווייץ

בשנת 1981, דל פונטה מונתה כשופטת־חוקרת, ולאחר מכן תובעת ציבורית במשרד התובע המחוזי של לוגאנו. כתובעת ציבורית, היא טיפלה במקרים של הלבנת הון, הונאה, סחר בסמים, הברחות נשק, טרור וריגול, ולעיתים קרובות בחנה את הקשרים הבינלאומיים הרבים שנרקמו בתפקידה של שווייץ כמרכז עסקים גלובלי.
בשנת 1998 טיפלה בתיק אשר במסגרתו נעצר סוכן מוסד, אשר ניסה להתקין מכשירי ציתות במקום מגוריו ליד ברן של לבנוני הנחשד בהשתייכות לארגון הטרור חזבאללה.
קריירה > קריירה ב־ICTY וב־ICTR

לאחר ששימשה כתובעת הכללית של שווייץ במשך חמש שנים, בשנת 1999 מונתה דל פונטה לתפקיד התובעת של ה־ICTY וה־ICTR. דל פונטה הייה התובעת המנוסה הראשונה שמילאה את התפקיד בשני בתי הדין, כאשר קודמיה, ריצ'רד גולדסטון מדרא"פ ולואיס הרבור (אנ') מקנדה היו שניהם שופטים. באותה עת שווייץ לא הייתה חברה באו"ם, מה שנחשב כיתרון לדל פונטה.
ב־30 בינואר 2007 הודיעה דל פונטה על כוונתה להתפטר מתפקיד התובעת של ה־ICTY בסוף השנה, באומרה כי "הגיעהזמן לחזור לחיים נורמליים". היא הוחלפה על־ידי סרג׳ ברמרץ (אנ') מבלגיה ב־1 בינואר 2008.
לאחר פרישתה

מספטמבר 2012 ועד לאוגוסט 2017, דל פונטה הייתה חברה בוועדת החקירה העצמאית הבין־לאומית בדבר הרפובליקה הערבית הסורית, בחסות משרד הנציב העליון של האו"ם לזכויות האדם.
הערות שוליים

1 2  icty, President Gabrielle Kirk Mcdonald Welcomes the Appointment by the Security Council of Carla Del Ponte as Prosecutor. (באנגלית)
1 2 3  UN, החלטה 1259 של מועצת הביטחון של האומות המאוחדות מהיום ה־11 באוגוסט 1999 (באנגלית)
↑  icty, The United Nations Security Council issued today Resolution 1775 (2007) extending the mandate of Prosecutor Carla Del Ponte until 31 December 2007. (באנגלית)
↑  irmct, The New Prosecutor of the ICTR Mr Jallow takes up his Mandate (באנגלית)
↑  justiceinfo, 28.08.07 - ICTY/ACCUSATION - CARLA DEL PONTE WILL BECOME AN AMBASSADOR IN ARGENTINA (באנגלית)
↑  איתמר לוין, ‏שכנה שהתקשתה להירדם, הבחינה באנשי המוסד והזעיקה את המשטרה, באתר גלובס, 1 במרץ 1998
↑  שנה מאסר על תנאי לסוכן המוסד בשוויץ, באתר ynet, 7 ביולי 2000
↑  Crossette, Barbara (6 באוגוסט 1999). "Swiss Lawyer Is Set to Head U.N. War Crimes Tribunals". The New York Times. {{cite news}}:  (עזרה)
↑  de Volkskrant - Buitenland - Del Ponte legt in september functie neer, web.archive.org, ‏2007-09-30
↑  "OHCHR - Independent International Commission of Inquiry on the Syrian Arab Republic". www.ohchr.org.
| --- | --- |
בקרת זהויות :  NLI: 987007381235305171  PLWABN: 9812358944005606  BIBSYS: 9017571  BnF: cb16122907z (data)  GND: 122829255  ISNI: 0000 0001 2028 1522  LCCN: n2008027401  NKC: xx0043027  NLA: 46957036  NSK: 000489529  NTA: 262031787  RERO: 02-A003164884  SUDOC: 113671660  VIAF: 70860407   WorldCat (עם VIAF): 70860407
קש

ערך זה עוסק בגבעול יבש של דגן. אם התכוונתם למשמעות אחרת, ראו .
חבילות קש, לאחר שנכבשו
חבילת קש בצורתה המוכרת יותר לאחסון ושינוע – בָּאלַה
הכנת כובעים מקש
קש כבוש בערימת בָּאלות בישראל
קש כבוש בערימת בָּאלות בישראל
שדה שֶׁלֶף – שורות קש מגובבות (ואלים) לאחר קציר, וברקע הקומביין
שדה שֶׁלֶף - שורות קש מגובבות (ואלים) לאחר הקציר ולפני כבישתן לבָּאלות
קש הוא גבעול יבש של דגן, ממנו נלקחו הגרעינים. קש מהווה בערך חצי מהתוצר הסופי, לאחר הקציר של צמחים כגון חיטה, שעורה ותירס. הוא נחשב תוצר לוואי שימושי בעבר ובהווה.
גם כיום וגם בעבר, לקש יש שימושים רבים, והביקוש לקש כחומר בעירה, עבור יצור דלק, הופך לנרחב יותר ויותר. שימוש בקש כמצע לשינה, עדיין נהוג בחלקים רבים בעולם, הן עבור בהמות והן בני אדם.
הקש עשוי לשמש כמרכיב המזון הגס במספוא עבור בהמות הצורכות אנרגיה לקיום בלבד. למרות ערכו התזונתי הנמוך הוא נחשב כשימושי, כיוון שהוא מתעכל בקלות וגורם להרגשת שובע וכך מספק פתרון זול לחלק גדול מהמנה היומית עבור בעלי חיים אשר אינם נזקקים למנות עשירות באנרגיה ובחלבון.
השימוש בקש לכיסוי גגות הופך ליותר ויותר פופולרי, בעיקר בשל העובדה שהוא מאוד ידידותי לסביבה. בנוסף, השימוש בקש וחימר כדי להכין חומר בנייה חזק עדיין נהוג במספר מקומות בעולם. קיימת טכניקת בנייה בה קש משמש כמבודד חום, חומר בנייה עיקרי, או שניהם.
מאז ומתמיד קש שימש לקליעת אלילות פריון לבני אנוש, לחי ולתוצרת החקלאית. כמו גם לאריגה, קליעה או ליפוף של סלים ורהיטים, ואף בנייה ירוקה של בתים.
קש רך אבל אינו נמעך ולכן יעיל כחומר מיגון לחבילות. בעבר נהגו למגן בקבוקי יין בעטיפות קש. כיום עטיפות כאלו נדירות אבל מספר סוחרים עדיין משתמשים בהן.
ניתן להכין נייר מעיסת קש.
קש משמש לייצור מטרות עבור קשתים. כיום תהליך הייצור ממוכן.
קש משמש להכנת חבלים, כובעי קש וסלסילות קש.
במספר מקומות כגון יפן, נהוג לעטוף עצים בקש כדי להגן עליהם מנזקי הקור בחורף. קש נפרש על הקרקע תחת צמחי תות גינה כדי למנוע מפירות נופלים להתלכלך מהקרקע. כמו כן, משמש הקש כמצע גידול בגידול אינטנסיבי של פטריות מאכל.
ההבדל המרכזי בין חציר ובין קש הוא שהחציר הוא התוצר הבלעדי מהשדה בו גודל. הוא כולל את כל חלקי הצמח ובהם גם הגרגרים או פרי הצמח ולכן הוא עשיר מבחינה תזונתית. הקש לעומתו, הוא שאריות הצמח לאחר שרוב פריו או גרגריו נאספו והוא למעשה תוצר לוואי של הגידול החקלאי ודל יותר מבחינה תזונתית.
תבן במקורות התורה

התבן הוא הקנה הנקצר עם השיבולת.
מהמשנה מסכת שביעית פרק ח עולה כי קש ותבן הם שני מוצרים שונים: "מרחץ שהוסקה בתבן או בקש של שביעית מותר לרחוץ בה ואם מתחשב הוא הרי זה לא ירחוץ":
שמות פרק ה פרעה מעביד את בני ישראל כעבדים ואומר: "(יא) אַתֶּ֗ם לְכ֨וּ קְח֤וּ לָכֶם֙ תֶּ֔בֶן מֵאֲשֶׁ֖ר תִּמְצָ֑אוּ כִּ֣י אֵ֥ין נִגְרָ֛ע מֵעֲבֹדַתְכֶ֖ם דָּבָֽר:
בית הלוי שמות פרק ה: "התוס' כתבו דקש הוא הנשאר בשדה ותבן הוא הנקצר עם השבולת"
תוספות מסכת שבת דף לו עמוד ב כירה שהסיקוה בקש ובגבבא - נראה לר"י דקש היינו זנבות השבולים שנשאר בשדה הנקרא אשטובל"א בלעז ותבן הוא הנקצר עם השבולת"
ראו גם

חציר
יין קש
כובע קש
כובע פנמה
הערות שוליים

↑  Dawn, Weaving With Natural Straw: The Basic Beginner's Guide & Patterns to Practice, FeltMagnet, ‏26/4/2018 (באנגלית)
↑  [Weaving With Natural Straw: The Basic Beginner's Guide & Patterns to Practice Basic Coil Basketry], Jon`s Bushcraft (באנגלית)
↑  מיכל ויטל-ברון, בניה בחבילות קש, באתר מיכל ויטל-ברון
↑  הרב ישראל מאיר הכהן, משנה ברורה סימן שיא סק לה, עיר ראדין, 1900
| --- | --- |
בקרת זהויות :  NLI: 987007538841505171  BnF: cb11966676f (data)  GND: 4183724-1  LCCN: sh85128535  NDL: 00574145  NKC: ph242471
קלוגה (דג)

| קלוגה |
| --- | --- |

מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: חדקנאים
תת־סדרה:: Acipenseroidei
משפחה:: חדקניים
סוג:: הוסו
מין:: קלוגה
שם מדעי
 Huso dauricus ‏גאורגי, 1775

קלוגה (שם מדעי: Huso dauricus) הוא מין של דג ממשפחת החדקניים החי במימי נהר אמור.
מאפיינים

דג זה הוא מהגדולים ביותר בדגי המים המתוקים. אורכו עולה על 5.6 מטרים ומשקלו מעל 1 טון. הוא קרובו של הבלוגה הגדול. צבעו ירוק-חום ועד שחור בחלק העליון והבטן צהובה-לבנה. הוא בעל חוטם הפונה מעלה וקשקשים גרמיים על גופו. הדג יכול לחיות יותר מ-20 שנה.
דג זה מצוי בנהר האמור, אך גם יורד לחופים ולשפכי הנהר. הצעירים חיים בנחלים רדודים, שם מצויים פחות טורפים. ככל שהם גדלים הם מגיעים לנהרות מרכזיים עמוקים יותר.
דגים אלה הם טורפים הניזונים ממגוון דגים החיים במי נהר אמור כמו סלמון. נשמעו סיפורים על קלוגות שטרפו אנשים אך טענות אלו מעולם לא אושרו.
הערות שוליים

↑  קלוגה  באתר הרשימה האדומה של IUCN
קטמרן

סירת קטמרן (משמאל) עוגנת לחופיה של ספצס
מעבורת מסוג קטמרן בשימוש הצי האמריקני
קָטָמָרָן היא סירה או ספינה המורכבת משני גופי ציפה המחוברים יחדיו. הקטמרן יכולה להיות מונעת באמצעות מפרש או באמצעות מנוע. סירות קטמרן משמשות גם כסירות תענוגות וגם כסירות ספורטיביות.
לרוב הקטמרן תהיה רחבה ומרווחת מסירה רגילה ואף תתאפיין ביציבות גבוהה בשל המבנה המיוחד שלה.
היסטוריה

הקטמרן הומצאה על ידי הפאראבאס, קהילת דייגים בדרום הודו במאה החמישית. מקור השם הוא מהשפה הטמילית, המדוברת בדרום הודו. המילה מורכבת משני חלקים:
קאטה - לקשור
מאראם - עץ.
הקטמרן היא סירה או ספינה שבה השתמשו השבטים שחיים באיים כספינות בים הפתוח והסער בגלל יציבותה.
ספורט

לקטמרן ספורטיבית מספר חלקים עיקריים:
שני גופי ציפה הנקראים בידונים.
שלדה המחברת בין שני הבידונים.
טרמפולינה - רשת המגשרת בין שני הבידונים ומאפשרת לאנשי הצוות לעבור בין הצדדים.
שני מפרשים:
חלוץ - מפרש קטן הפרוש בקדמת הקטמרן ומאפשר לקטמרן לבצע תמרונים ביתר קלות.
ראשי - מפרש גדול הפרוש במרכז הקטמרן. מפרש זה מהווה למעשה את לוכד הרוח העיקרי והוא אשר מניע את הקטמרן.
בדרך כלל קטמרן ספורטיבית מושטת באמצעות שני אנשי צוות:
משיט - אחראי על ניווט הסירה, שולט בהיגוי הקטמרן ובמפרש הראשי.
איש צוות - אחראי על איזון הסירה, שולט במפרש החלוץ.
עד כה במשחקים האולימפיים היו שני דגמים של קטמרנים:  טורנדו ו-Nacra 17.
הערות שוליים

↑  קטמרן Lück, Michael (2008). The Encyclopedia of Tourism and Recreation in Marine Environments. Wallingford, UK: CABI. p. 86. ISBN 978-1-84593-350-0.
| --- | --- |
בקרת זהויות :  NLI: 987007284857705171  GND: 4126956-1  KulturNav: 4cf3c86d-6c91-4171-8d8f-17ccacd00a94  LCCN: sh85020944  NARA: 10640754 
ערך זה הוא קצרמרבנושא תחבורה. אתם מוזמנים לתרום לוויקיפדיה ו.
קורנליו פורומבויו

| --- | --- |

 לידה:  14 בספטמבר 1975 (בן 49) וסלוי, רומניה 
 מדינה:  רומניה 
 מקום לימודים:  האוניברסיטה הלאומית לתיאטרון ולקולנוע "יון לוקה קאראג'אלה" 
 מספר צאצאים:  2 
 פרופיל ב-IMDb
 
קורנליו פורומבויו (ברומנית: Corneliu Porumboiu; נולד ב-14 בספטמבר 1975 בווסלי, רומניה) הוא במאי קולנוע ותסריטאי רומני.